ddrg/super_eurlex huggingface dataset:
Under henvisning til:

–traktaten om Den Europæiske Unions funktionsmåde, særlig artikel 314, sammenholdt med traktaten om oprettelse af Det Europæiske Atomenergifællesskab, særlig artikel 106a,

–Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget, særlig artikel 41, og

–Den Europæiske Unions almindelige budget for regnskabsåret 2018, der blev vedtaget den 30. november 2017

forelægger Europa-Kommissionen hermed forslag til ændringsbudget nr. 1 til det almindelige budget for 2018 for Europa-Parlamentet og Rådet.

ÆNDRINGER I OVERSIGTEN OVER INDTÆGTER OG UDGIFTER EFTER SEKTION

Ændringerne i oversigten over indtægter og udgifter efter sektion kan ses på EUR-Lex ( http://eur-lex.europa.eu/budget/www/index-da.htm ). En engelsk udgave af ændringerne i oversigten vedlægges til orientering som et budgetbilag.

INDHOLDSFORTEGNELSE

1. Indledning

2. Finansiering med EUSF-bevillinger for 2017 og 2018

3. Bevillinger, der anmodes om i 2018-budgettet

4. Sammenfattende oversigt opdelt på udgiftsområderne i FFR

1.Indledning

Forslag til ændringsbudget (FÆB) nr. 1 for regnskabsåret 2018 ledsager forslaget om at anvende et beløb på 104 166 951 EUR fra Den Europæiske Unions Solidaritetsfond (EUSF) med henblik på at yde bistand til Grækenland efter jordskælvene på Lesbos, til Frankrig efter orkanerne på Saint-Martin og Guadeloupe samt til Portugal og Spanien efter skovbrandene i Centro og Galicien i løbet af 2017.

I FÆB nr. 1/2018 foreslås det at opføre de nødvendige forpligtelses- og betalingsbevillinger på det almindelige budget for 2018 efter modregning af de allerede udbetalte forskud til Grækenland, Frankrig og Portugal (6 520 846 EUR).

2. Finansiering med EUSF-bevillinger for 2017 og 2018

I overensstemmelse med artikel 10, stk. 1, i forordningen om den flerårige finansielle ramme (i det følgende benævnt FFR-forordningen) var der ved begyndelsen af 2018 i alt 421 142 057 EUR til rådighed for anvendelsen af EUSF, nemlig summen af de resterende bevillinger for 2018 på 280 371 754 EUR (dvs. 574 342 834 EUR minus 293 971 080 EUR, der allerede var anvendt i 2017 ), plus den resterende bevilling for 2017 på 140 770 303 EUR, der var uudnyttet og blev fremført til 2018.
INDLEDNING

I direktiv 2013/53/EU fastlægges krav til konstruktion og fremstilling af fritidsfartøjer og personlige fartøjer og regler for deres frie bevægelighed inden for Unionen. Det fremgår af direktivets artikel 47, at Kommissionen tillægges beføjelse til at vedtage delegerede retsakter vedrørende ændring af følgende:

-bilag I, del B, punkt 2.3, 2.4, 2.5 og 3, og del C, punkt 3, der vedrører henholdsvis prøvningscyklusser for marine motorer, prøvningsbrændstoffer, anvendelsen af motorfamilien og valget af stammotor og holdbarhed (artikel 47, litra a), nr. i)) for at tage hensyn til udviklingen inden for teknisk viden og nye videnskabelige resultater

-bilag VII og IX, der vedrører henholdsvis "vurdering af produktionens overensstemmelse med hensyn til udstødnings- og støjemissioner" og "teknisk dokumentation" (artikel 47, litra a), nr. ii)) for at tage hensyn til udviklingen inden for teknisk viden og nye videnskabelige resultater

-bilag V om krav til "ækvivalent overensstemmelse på grundlag af vurdering efter bygning" (artikel 47, litra b)) for at tage hensyn til udviklingen inden for teknisk viden, tilstrækkelig sikring af ækvivalent overensstemmelse og nye videnskabelige resultater.

RETSGRUNDLAG

Denne rapport forelægges i medfør af artikel 48, stk. 2, i direktiv 2013/53/EU, hvori Kommissionen tillægges beføjelse til at vedtage delegerede retsakter i en periode på fem år fra den 17. januar 2014 og pålægges at udarbejde en rapport vedrørende delegationen af beføjelser senest ni måneder inden udløbet af den femårige periode.

UDØVELSE AF DE DELEGEREDE BEFØJELSER

Siden ikrafttrædelsen af direktiv 2013/53/EU har Kommissionen ikke gjort brug af beføjelsen. Der er hidtil ikke vedtaget nogen delegeret retsakt.

Årsagerne til, at medlovgiverne har delegeret beføjelsen til at vedtage delegerede retsakter til Kommissionen, er imidlertid fortsat gyldige, og det kan ganske vist blive nødvendigt for Kommissionen at gøre brug af beføjelsen i fremtiden. For eksempel fastlægger direktivet prøvningscyklusser for marine motorer til både benzin og diesel, dog omfatter det ikke en prøvningscyklus for marine hybridmotorer. Dette er en ny teknologi til marin brug, som kombinerer forbrændingsmotorer med elektrisk fremdrift. Kommissionen vil derfor eventuelt gøre brug af beføjelsen for at introducere testcyklusser for marine hybridmotorer.

KONKLUSION

Kommissionen mener, til trods for at Kommissionen fortsat ikke har vedtaget nogen delegeret retsakt, at delegationen af beføjelser som anført i artikel 47 i direktiv 2013/53/EU bør forlænges. Det fremgår af direktivets artikel 48, at: "delegationen af beføjelser forlænges stiltiende for perioder af samme varighed, medmindre Europa-Parlamentet eller Rådet modsætter sig en sådan forlængelse senest tre måneder inden udløbet af hver periode".
RAPPORT FRA KOMMISSIONEN

TIL EUROPA-PARLAMENTET OG RÅDET

om Kommissionens udøvelse af den beføjelse til at vedtage delegerede retsakter, der er tillagt den ved forordning (EU) nr. 1257/2013 om ophugning af skibe

1. INDLEDNING

Ved Europa-Parlamentets og Rådets forordning (EU) nr. 1257/2013 af 20. november 2013 om ophugning af skibe (skibsophugningsforordningen) fastsættes bestemmelser for at forebygge, reducere, minimere og så vidt muligt undgå ulykker, skader og andre negative virkninger på menneskers sundhed og miljøet forårsaget af ophugning af skibe. Ifølge skibsophugningsforordningen skal der bl.a. medbringes en fortegnelse over farlige materialer om bord på skibe, idet bestemmelsen har virkning fra forskellige datoer, jf. forordningens artikel 32 og afhængig af skibets status.

Ved skibsophugningsforordningen tillægges Kommissionen beføjelse til at vedtage delegerede retsakter som omhandlet i artikel 5, stk. 8, med henblik på "ajourføring af listen over punkter til fortegnelsen over farlige materialer i bilag I og II for at sikre, at listerne som et minimum indeholder de stoffer, der er angivet i bilag I og II til Hongkongkonventionen". I artikel 5, stk. 8, angives det endvidere, at "Kommissionen vedtager en særskilt delegeret retsakt for hvert enkelt stof, der tilføjes eller udgår i bilag I eller II."

2. RETSGRUNDLAG

Den foreliggende rapport er påkrævet i henhold til skibsophugningsforordningens artikel 24, stk. 2. Ved denne artikel bemyndiges Kommissionen til at vedtage delegerede retsakter for en periode på fem år fra den 30. december 2013. Kommissionen pålægges endvidere at udarbejde en rapport vedrørende delegationen af beføjelser senest ni måneder inden udløbet af femårsperioden Ifølge artikel 24, stk. 2, forlænges delegationen af beføjelser stiltiende for perioder af samme varighed, medmindre Europa-Parlamentet eller Rådet modsætter sig en sådan forlængelse senest tre måneder inden udløbet af hver periode.

3. UDØVELSE AF DE DELEGEREDE BEFØJELSER

Kommissionen har ikke gjort brug af delegationen af beføjelser, jf. artikel 5, stk. 8, i den periode, som er omfattet af den foreliggende rapport. Dette skyldes, at Hongkongkonventionen ganske vist er vedtaget, men den er endnu ikke trådt i kraft. Indholdet heraf kan derfor ikke tages op til fornyet overvejelse, og yderligere stoffer kan ikke føjes til dens tillæg. Da bilagene til skibsophugningsforordningen pt. omfatter alle de stoffer, der er angivet Hongkongkonventionens tillæg, er der ikke behov for delegerede retsakter.
Under henvisning til:

–traktaten om Den Europæiske Unions funktionsmåde, særlig artikel 314, sammenholdt med traktaten om oprettelse af Det Europæiske Atomenergifællesskab, særlig artikel 106a

–Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget, særlig artikel 18, stk. 3, og artikel 41

–Den Europæiske Unions almindelige budget for regnskabsåret 2018, der blev vedtaget den 30. november 2017

–ændringsbudget nr. 1/2018, der blev vedtaget den 22. februar 2018

forelægger Europa-Kommissionen hermed Europa-Parlamentet og Rådet forslag til ændringsbudget nr. 2 til budgettet for 2018.

ÆNDRINGER I OVERSIGTEN OVER INDTÆGTER OG UDGIFTER EFTER SEKTION

Ændringerne i oversigten over indtægter og udgifter efter sektion kan ses på EUR-Lex ( http://eur-lex.europa.eu/budget/www/index-da.htm ). En engelsk udgave af ændringerne i oversigten vedlægges til orientering som et budgetbilag.

BEGRUNDELSE

Formålet med forslag til ændringsbudget nr. 2/2018 er at opføre overskuddet fra gennemførelsen af budgettet for regnskabsåret 2017 på budgettet for 2018. I henhold til artikel 18, stk. 3, i forordningen om de finansielle regler vedrørende Unionens almindelige budget er opførelsen af overskuddet det eneste formål med dette ændringsbudget, som skal forelægges senest 15 dage efter forelæggelsen af det foreløbige årsregnskab ved udgangen af marts 2018.

1.Gennemførelsen af 2017-budgettet udviser et overskud på 555 542 325 EUR, som følgelig opføres som indtægt på 2018-budgettet.

(EUR)

Oversigt over budgetresultat for 2017 Overskydende indtægter 338 578 242 Overskydende udgifter 216 964 083 Overskud i alt 555 542 325

2.Opførelsen af overskuddet på budgettet vil betyde et tilsvarende fald i medlemsstaternes samlede bidrag til finansieringen af budgettet for 2018. Ajourføringen af overslaget over egne indtægter (traditionelle egne indtægter og moms- og BNI-indtægter), inkl. ajourføringen af korrektionen til fordel for Det Forenede Kongerige, som vil foreligge efter mødet i Det Rådgivende Udvalg for Egne Indtægter i maj 2018 og blive medtaget i et efterfølgende forslag til ændringsbudget, har også betydning for medlemsstaternes bidrag.

3.Nedenstående tabel giver en oversigt over resultatet af budgetgennemførelsen i 2017 (indtægter):

(EUR)
Under henvisning til:

–traktaten om Den Europæiske Unions funktionsmåde, særlig artikel 314, sammenholdt med traktaten om oprettelse af Det Europæiske Atomenergifællesskab, særlig artikel 106a,

–Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget, særlig artikel 41,

–Den Europæiske Unions almindelige budget for regnskabsåret 2018, der blev vedtaget den 30. november 2017,

–ændringsbudget nr. 1/2018, der blev vedtaget den 22. februar 2018, og

–ændringsbudget nr. 2/2018, der blev vedtaget den 13. april 2018

forelægger Europa-Kommissionen hermed forslag til ændringsbudget nr. 3 til det almindelige budget for 2018 for Europa-Parlamentet og Rådet.

ÆNDRINGER I OVERSIGTEN OVER INDTÆGTER OG UDGIFTER EFTER SEKTION

Ændringerne i oversigten over indtægter og udgifter efter sektion kan ses på EUR-Lex ( http://eur-lex.europa.eu/budget/www/index-da.htm ). En engelsk udgave af ændringerne i oversigten vedlægges til orientering som et budgetbilag.

INDHOLDSFORTEGNELSE

1. Indledning

2. Bevillinger, der anmodes om til 2018-budgettet

3. Sammenfattende oversigt opdelt på udgiftsområderne i FFR

1.Indledning

Kommissionens afgørelse om faciliteten for flygtninge i Tyrkiet blev ændret den 14. marts 2018 med henblik på at afsætte yderligere 3 mia. EUR ("anden tranche") til faciliteten i perioden 2018–2019. Dette ændringsforslag kommer efter en vellykket gennemførelse af den første tranche af faciliteten, der blev finansieret over budgetterne for 2016 og 2017, hvilket bekræftes i den anden årlige rapport om faciliteten. I erklæringen fra EU og Tyrkiet af 18. marts 2016 blev det bekræftet, at EU agter at mobilisere yderligere finansiering til faciliteten ved udgangen af 2018, hvilket giver et samlet budget til faciliteten på 6 mia. EUR.

I det foreliggende forslag til ændringsbudget foreslås det på budgettet for 2018 at opføre yderligere 500 mio. EUR i forpligtelsesbevillinger som EU's bidrag til anden tranche ud over de 50 mio. EUR, der finansieres over det eksisterende budget for humanitær bistand i 2018.

Da den uudnyttede margen under udgiftsområde 4 Et globalt Europa ikke er tilstrækkelig til at dække denne forhøjelse (256,2 mio. EUR), foreslås det at anvende den samlede margen for forpligtelser i overensstemmelse med artikel 14 i forordningen om den flerårige finansielle ramme (FFR) til finansiering af restbeløbet (243,8 mio. EUR).
Forord

I overensstemmelse med artikel 7, stk. 3, i den interne aftale om 11. EUF og artikel 21, stk. 4, i Rådets forordning (EU) 2015/323 om finansforordningen for 11. Europæiske Udviklingsfond (i det følgende benævnt "finansforordningen for 11. EUF") fremlægger Kommissionen under hensyntagen til prognoserne fra Den Europæiske Investeringsbank (EIB) i dette dokument forpligtelser, betalinger og bidrag i 2017 og for 2018 og 2019 under hensyntagen til prognoserne fra Den Europæiske Investeringsbank (EIB).

Dette dokument omhandler den finansielle gennemførelse af EUF'erne (8.-11.) for 2017 og prognoserne for gennemførelsen for 2018 og 2019.

Medlemsstaterne betaler deres bidrag til de instrumenter under 9., 10. og 11. EUF, som Den Europæiske Investeringsbank (EIB) forvalter (investeringsfaciliteten og rentegodtgørelser), direkte til EIB.

Indledning

Kommissionen og EIB har ajourført deres prognoser over forpligtelser og betalinger for 2018 og 2019 for hvert enkelt medlem af gruppen af stater i Afrika, Vestindien og Stillehavet (AVS) og de oversøiske lande og territorier (OLT). Navnlig prognoserne over betalingerne er blevet udarbejdet med henblik på at hjælpe medlemsstaterne til så nøjagtigt som muligt at vurdere de beløb, de skal afsætte i deres nationale budgetter, og samtidig sikre, at der er tilstrækkelige finansielle ressourcer til rådighed for EUF, således at problemer med manglende likviditet kan undgås.

I overensstemmelse med artikel 7, stk. 3, i den interne aftale om 11. EUF og artikel 21, stk. 4, i finansforordningen for 11. EUF er skønnene over forpligtelser og betalinger blevet ajourført på basis af de seneste prognoser.

Nedenstående graf giver et generelt overblik over udviklingen i bruttoforpligtelser og -betalinger fra 1999 til 2017 og den forventede udvikling for perioden 2018-2019 (kumulerede beløb for både Kommissionen og EIB).





Bruttoforpligtelser og -betalinger: udviklingen i perioden 1999-2019 (mio. EUR)

* Prognoser for perioden 2018-2019.

Bemærkning: Tal for gennemførelsen af de europæiske udviklingsfonde indtil 31. december 2017 (forpligtelser og betalinger) og prognoser for 2018-2019.

Finansielle prognoser for perioden 2018-2019 (mio. EUR)

Følgende tabel indeholder en ajourført oversigt over forpligtelser, betalinger og bidrag baseret på Kommissionens seneste prognoser.

Faktiske tal 2017

Prognoser for perioden 2018-2019 (*) 2017 2018 2019 Forpligtelser Kommissionen 6 218 3 887 3 857 EIB 667 880 930 I alt 6 885 4 767 4 787 Betalinger Kommissionen 4 256 4 200 4 600 EIB 456 555 580 I alt 4 712 4 755 5 180 Bidrag Kommissionen 3 850 4 250 4 600 EIB 150 250** 300 I alt 4 000 4 500 4 900

* Bruttobeløb, dvs. uden fradrag af frigjorte eller inddrevne/tilbageførte beløb. Denne fremgangsmåde svarer til den, der anvendes i forbindelse med EU's almindelige budget.

** Jf. EIB forklarende bemærkning af 17.11.2015, MD nr.: 151/15 ADD 1 ACP.

Ikkebindende skøn over bidrag for perioden 2020-2021 (mio. EUR)
Under henvisning til:

–traktaten om Den Europæiske Unions funktionsmåde, særlig artikel 314, sammenholdt med traktaten om oprettelse af Det Europæiske Atomenergifællesskab, særlig artikel 106a,

–Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget, særlig artikel 41,

–Den Europæiske Unions almindelige budget for regnskabsåret 2018, der blev vedtaget den 30. november 2017,

–ændringsbudget nr. 1/2018, der blev vedtaget den 30. maj 2018,

–forslag til ændringsbudget nr. 2/2018, der blev vedtaget den 13. april 2018,

–forslag til ændringsbudget nr. 3/2018, der blev vedtaget den 23. maj 2018,

forelægger Europa-Kommissionen hermed forslag til ændringsbudget nr. 4 til det almindelige budget for 2018 for Europa-Parlamentet og Rådet.

ÆNDRINGER I OVERSIGTEN OVER INDTÆGTER OG UDGIFTER EFTER SEKTION

Ændringerne i oversigten over indtægter og udgifter efter sektion kan ses på EUR-Lex ( http://eur-lex.europa.eu/budget/www/index-da.htm ). En engelsk udgave af ændringerne i denne oversigt vedlægges til orientering som et budgetbilag.

INDHOLDSFORTEGNELSE

1. Indledning

2. Finansiering med en tildeling fra Den Europæiske Unions Solidaritetsfond for 2018

3. Bevillinger, der anmodes om i 2018-budgettet

4. Sammenfattende oversigt opdelt på udgiftsområderne i FFR

1.Indledning

Forslag til ændringsbudget (FÆB) nr. 4 for regnskabsåret 2018 ledsager forslaget om at anvende et beløb på 33 992 206 EUR fra Den Europæiske Unions Solidaritetsfond med henblik på at yde bistand til Bulgarien, Grækenland, Litauen og Polen som følge af de naturkatastrofer, der fandt sted i disse medlemsstater i løbet af 2017:
Tilpasning i overensstemmelse med inflationen af mindstebeløbene i direktiv 2009/103/EF om ansvarsforsikring for motorkøretøjer og kontrollen med forsikringspligtens overholdelse

Denne meddelelse vedrører tilpasning i overensstemmelse med inflationen, for visse medlemsstater, af mindstebeløbene i direktiv 2009/103/EF om ansvarsforsikring for motorkøretøjer og kontrollen med forsikringspligtens overholdelse. De berørte medlemsstater er de tretten medlemsstater, der er omfattet af en overgangsperiode for anvendelsen af direktiv 2009/103/EF.

I overensstemmelse med artikel 9, stk. 2, i direktiv 2009/103/EF om ansvarsforsikring for motorkøretøjer og kontrollen med forsikringspligtens overholdelse er de beløb i euro, der er fastsat i artikel 9, stk. 1, blevet taget op til revision for at tage hensyn til ændringerne i det europæiske forbrugerprisindeks, der omfatter alle medlemsstater og offentliggøres af Eurostat.

De medlemsstater, der er omfattet af en overgangsperiode, er inddelt i tre grupper med tre forskellige overgangsperioder, og derfor er beregningen udført særskilt for hver gruppe.

For den første gruppe af medlemsstater (Slovakiet og Slovenien) lå perioden fra december 2011 til december 2016.

For den anden gruppe af medlemsstater (Tjekkiet, Grækenland og Letland) lå perioden fra maj 2012 til maj 2017.

For den tredje gruppe af medlemsstater (Bulgarien, Estland, Italien, Litauen, Malta, Polen, Portugal og Rumænien) lå perioden fra juni 2012 til juni 2017.

Efter revisionen blev der fastsat følgende beløb i EUR:

For de medlemsstater, for hvilke overgangsperioden udløb i december 2011 (Slovakiet og Slovenien):

·ved personskade forhøjes mindstebeløbet til 1 050 000 EUR pr. skadelidt eller 5 240 000 EUR for hvert uheld, uanset antallet af skadelidte

·ved tingsskade forhøjes mindstebeløbet til 1 050 000 EUR for hvert uheld, uanset antallet af skadelidte.

For de medlemsstater, for hvilke overgangsperioden udløb i maj 2012 (Tjekkiet, Grækenland og Letland), og de medlemsstater, for hvilke overgangsperioden udløb i juni 2012 (Bulgarien, Estland, Italien, Litauen, Malta, Polen, Portugal og Rumænien):

·ved personskade forhøjes mindstebeløbet til 1 050 000 EUR pr. skadelidt eller 5 210 000 EUR for hvert uheld, uanset antallet af skadelidte

·ved tingsskade forhøjes mindstebeløbet til 1 050 000 EUR for hvert uheld, uanset antallet af skadelidte.

For de medlemsstater, for hvilke direktiv 2009/103/EF trådte i kraft uden nogen overgangsperiode, blev mindstebeløbene allerede revideret i 2016.
Projektet "ACT for Humanitarian Capacity Development in EU Aid Volunteers initiative", som Stichting Interkerkelijke Organisatie Voor Ontwikkelingssamenwerking (Nederlandene) stod i spidsen for, samlede et stort konsortium af organisationer fra en række lande, herunder Etiopien, Nepal, Uganda og Bangladesh. Gennem en kombination af aktiviteter såsom e-læring, organisatoriske kapacitetsvurderinger og planer for nødberedskab og opbygning af modstandsdygtighed og uddannelse arbejdede projektpartnerne hen imod opfyldelsen af certificeringskravene i initiativet EU-bistandsfrivillige og opbygningen af humanitær kapacitet og styrket ledelseskapacitet hos de lokale og nationale ngo'er i katastrofeudsatte lande.

Projektet "Volunteering in Humanitarian Aid — Host Organisations", som Association France Volontaires (Frankrig) stod i spidsen for, udførte aktiviteter med henblik på at forbedre modstandsdygtigheden i lokalsamfundene ved at opbygge de lokale frivilliges kapacitet og arbejdede hen imod certificering af værtsorganisationerne ved at styrke deres frivilligledelse og udviklingen af en kultur præget af "humanitært frivilligt arbejde". Ud over målsætningen om, at projektpartnerne skal certificeres som udsendelses- eller værtsorganisationer under initiativet EU-bistandsfrivillige, har projektet også forbedret deres evne til at samarbejde inden for strukturen i projektkonsortiet EU-bistandsfrivillige og til at drage fordel af adgangen til netværk i andre organisationer.

Teknisk bistand

Projektet "Technical Assistance for Humanitarian Aid Organisation from Central Eastern Europe to Enable Efficient Deployment of Volunteers", som Polska Akcja Humanitarna Fundacja (Polen) stod i spidsen for, samlede organisationer fra Polen, Den Tjekkiske Republik, Estland og Slovakiet. Projektets hovedformål var at bistå konsortiet under certificeringsprocessen med at blive udsendelsesorganisationer inden for rammerne af initiativet EU-bistandsfrivillige. Som led i projektet blev der tilbudt fokuseret uddannelse, der førte til en stigning i antallet af personer, som blev uddannet inden for menneskelige ressourcer, frivilligledelse, vidensstyring og projektledelse. Det sigtede også mod at forbedre vidensstyringen inden for den enkelte organisation for at bidrage til at forebygge videnstab, der opstår på grund af personalerotation, og lette formidlingen af viden og erfaring blandt ansatte og frivillige.

Projektet "Strengthening Human Resource Capacity for Volunteer Management and Humanitarian Response", som Concern Worldwide (Irland) stod i spidsen for, havde til formål at styrke systemerne for forvaltning af menneskelige ressourcer i udsendelsesorganisationerne for at forbedre kapaciteten hos de deltagende organisationer inden for frivilligledelse til at leve op til certificeringsstandarderne for EU-bistandsfrivillige og udveksle læring og erfaring fra initiativet EU-bistandsfrivillige. Konsortiepartnerne er blevet certificerede udsendelsesorganisationer og deltager for øjeblikket i projekter vedrørende udsendelse af EU-bistandsfrivillige.